Вы можаце праехаць на аўтамабілі – і на мяжы ў вас могуць нават пашпарт не спытаць, не кажучы ўжо пра дагляд таго, вязеце вы зброю і выбухоўку ці не. Людзі, якія вечарам сядаюць у цягнік у Маскве, прачынаюцца зранку ў Менску – у іх правяраюць квіткі і пашпарты, але правезці ў багажы вы не зможаце хіба што толькі танкі і гарматы. Усё астатняе – ад пісталета да кулямёта і гранатамёта – элементарна можна даставіць з Расеі ў Беларусь, часам нават не разбіраючы на часткі. Ніхто багаж не правярае.